b'\n_START_ARTICLE_\nFluorjev test\n_START_PARAGRAPH_\nFluorjev test, tudi Fluorov test je metoda dolo\xc4\x8danja relativne starosti fosilnih kosti. Temelji na meritvah koli\xc4\x8dine fluorja, ki se je nabral v njih medtem, ko so le\xc5\xbeale v zemlji. Vi\xc5\xa1ja kot je vsebnost fluorja v kosteh, dlje so le\xc5\xbeale v zemlji, torej so posledi\xc4\x8dno starej\xc5\xa1e._NEWLINE_To metodo je mogo\xc4\x8de uporabljati samo ob upo\xc5\xa1tevnaju krajevnih razmer, kajti vsebnost fluora v talnih vodah je zelo razli\xc4\x8dna in je odvisna tako od podlage, kot od drugih dejavnikov. Flourjevi ioni, raztopljeni v talni vodi se skupaj z vodo vpijajo v razli\xc4\x8dne porozne materiale, iz katerih jih s flourjevim testom od\xc4\x8ditamo. Pri tem testu pa je potrebno upo\xc5\xa1tevati tudi dejstvo, da razli\xc4\x8dni materiali, kot tudi razli\xc4\x8dne kosti razli\xc4\x8dno dobro vpijajo vodo. Tako je ta test dokaj nezanesljiv in je po navadi le opora arheologom pri dolo\xc4\x8danju starosti nekega najdi\xc5\xa1\xc4\x8da.'